გეოგრაფიაშ მუჭოთ მენცარობაშ გურფაშ ზოგადი ობიექტი რე გეოგრაფიული დანცხი, ანუ ლანდშაფტური დანცხი, ნამუსით ართიანს მიკაწაწუნა დო ურთიართქიმინჯალა ლითოსფერო, ჰიდროსფერო, ატმოსფერო დო ბიოსფერო. გეოგრაფიული დანცხიშ გოვითარაფა ითირუ ბორჯის დო განს. ბორჯის თირუა რე რიტმულით დო ურიტმოთ, მანგო თეში, პერიოდული დო ეპიზოდური. განიშ გოვითარაფაშ უმანგობა გიმიხანტუ, იფრელიშ ოწოხოლე, ჰორიზონტალური დო ვერტიკალური ზონალურობით.